Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A helyi önkormányzatokról szóló 1990. évi LXV. törvény (a továbbiakban: Ötv.) 17. § (3) bekezdése úgy
Paragraph Index: 955

A helyi önkormányzatokról szóló 1990. évi LXV. törvény (a továbbiakban: Ötv.) 17. § (3) bekezdése úgy rendelkezik, hogy „a választópolgárok – a zárt ülés kivételével – betekinthetnek a képviselõ-testület elõterjesztésébe és ülésének a jegyzõkönyvébe.” A testületi ülésekkel kapcsolatban tehát kifejezetten lehetõvé teszi az elõterjesztések megismerését, nem tartalmaz viszont szabályt a bizottsági ülések elõterjesztéseire és jegyzõkönyvére vonatkozóan. Ugyanakkor az Ötv. 12. § (6) bekezdése szerint a bizottság ülései fõszabály szerint nyilvánosak. A bizottság – a képviselõ-testülethez hasonlóan – köteles zárt ülést tartani választás, kinevezés, felmentés, vezetõi megbízás adása, illetõleg visszavonása, fegyelmi eljárás megindítása, fegyelmi büntetés kiszabása és állásfoglalást igénylõ személyi ügy tárgyalásakor, ha az érintett a nyilvános tárgyalásba nem egyezik bele, továbbá önkormányzati hatósági, összeférhetetlenségi és kitüntetési ügy tárgyalásakor. Zárt ülést rendelhet el az önkormányzat vagyonával való rendelkezés és az általa kiírt pályázat tárgyalásakor, ha a nyilvános tárgyalás üzleti érdeket sértene. E szabályokból következoen azokban az esetekben, amikor a bizottság nyilvános ülést tart a bizottsági elõterjesztések– nem személyes – adatai is nyilvánosak, e körben nem alkalmazható az Avtv. 19. § (5) bekezdése, hiszen egy nyilvános ülésen tárgyalt elõterjesztés értelemszerûen nem zárható el a nyilvánosság elõl. Budapest, 2002. április 30. Üdvözlettel: Dr. Péterfalvi Attila (282/K/2002) * * * [Állásfoglalás: a rádióengedély adatai – az esetleges személyes adatokat leszámítva – az Avtv. szerint közérdekû adatoknak számítanak] […] Tisztelt […]! A Hírközlési Felügyelet (HIF) által kezelt rádióengedélyek nyilvánossága ügyében hozzám eljuttatott beadványában Ön az alábbi két kérdést vetette fel:

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes